Ovaj sveučilišni udžbenik prvi je domaći priručnik biblijske teologije Novoga zavjeta. Namijenjen je svima koje zanima izvor i razvitak teološkog razmišljanja sadržanog u spisima Novoga zavjeta, a napose studentima teologije i srodnih disciplina kojima će poslužiti kao udžbenik za kolegij biblijske teologije Novoga zavjeta. Unatoč poteškoćama na području suvremenih biblijskih znanosti u sustavnome prikazivanju novozavjetne teologije, ovaj priručnik nastoji u skladu s katoličkom tradicijom na tome području, uvažavajući sve posebnosti i različitosti novozavjetnih teoloških spisa, iste promotriti u općoj perspektivi novozavjetne objave. Knjiga redom obrađuje novozavjetne spise odnosno skupine spisa s obzirom na njihove specifičnosti, ali i s obzirom na općenitosti novozavjetne teološke misli, uvodi u povijest nastanka i razvitka biblijske teologije Novoga zavjeta kroz prikaze različitih teoloških struja prošloga stoljeća u tome smislu, i konačno, ukazuje na relevatnu i obuhvatnu literaturu s toga područja, kako onu s drugih jezičnih prostora, tako i onu dostupnu na hrvatskome jeziku.